google/wiki40b huggingface dataset:
Rindu Awak 200% (drama)

Sinopsis

Armel Aisya mempunyai hobi suka mengambil gambar. Hobi itu dijadikannya sebagai pendapatan sampingan ketika dia sedang melanjutkan pelajaran. Walau bagaimanapun, hobi Armel Aisya disalah tafsir oleh ibunya sendiri. Situasi itu menimbulkan ketegangan di antara mereka. Hubungan Armel Aisya dan ibunya sentiasa dingin. Bagi ibunya, hobi anaknya itu umpama mengemis di jalanan.
Orang tua Armel Aisya ingin menjodohkannya dengan anak kepada rakan lama mereka. Permintaan ibunya sentiasa ditentang oleh Armel Aisya. Mereka tidak sebulu, tidak sependapat! Armel Aisya enggan menunaikan keinginan ibunya. Malah dengan lantang Armel Aisya mengatakan dia sudah mempunyai kekasih hati. Mengetahui perkara itu, ibunya bertambah berang. Baginya, Armel Aisya seorang anak yang keras kepala dan tidak mahu mendengar kata orang tua. Armel Aisya memberitahu ibunya, jika hubungan mereka berjaya dipisahkan, dia akan menuruti kehendak ibunya.
Siapa sangka lelaki yang pernah dia ambilkan gambar suatu ketika dahulu, kini berada di depan matanya. Zill Faezrul bakal dijodohkan dengan dirinya! Hasrat orang tua Armel Aisya akhirnya tercapai. Mereka bahagia melihat perkahwinan anak perempuan mereka dengan seorang pemuda yang indah budi bahasanya. Mereka amat berharap dengan perkahwinan itu akan mengubah Armel Aisya daripada sikapnya yang mudah melenting.
Bagaimana dengan kehidupan Armel Aisya selepas bergelar isteri? Bahagiakah Armel Aisya bersama suaminya, Zill Faezrul? Bagaimana pula hubungan Armel Aisya dengan ibunya? Yang sebelum ini sentiasa panas bercakaran

Konsep

Drama Rindu Awak 200% memulakan tayangan perdana pada Selasa, 15 Julai 2014 jam 6:58 petang di Slot Akasia TV3, menggantikan drama Kerana Terpaksa Aku Relakan yang berakhir sehari sebelumnya. Episod terakhir drama ini disiarkan pada 1 September 2014, dan Rindu Awak 200% digantikan oleh Maaf Jika Aku Tak Sempurna. Drama terbitan Creative Skill Solution yang membariskan pelakon Zul Ariffin sebagai teraju utama turut bergandingan bersama dengan pendatang baharu yang juga bekas peserta Akademi Fantasia, Ayda Jebat selaku heroin dalam siri drama tersebut.

Penerbitan

Pengarah drama ini, Aidil Fitri Mohd. Yunos ketika di Majlis Pelancaran drama Rindu Awak 200% di Sri Pentas berkata, pemilihan Zul dan Ayda sebagai pelakon utama bagi menghidupkan jalan cerita adalah langkah baik kerana kedua-dua mereka berjaya menjiwai watak yang diberikan. Disebabkan itu beliau telah terlebih dahulu menawarkan watak Zill Faezrul kepada Zul Ariffin kerana dia merasakan Zul adalah orang yang tepat berdasarkan plot cerita dalam novel tersebut. Pemilihan Ayda sebagai sebagai Armel Aisya merupakan pilihan penerbitnya, Suryati Sidek yang sudah lama mengintai Ayda, selepas lakonannya dalam Romi Cinta Julia, dia terus melamar Ayda untuk menjadi salah seorang bintang utama dalam drama ini.
Rindu Awak 200% memulakan penggambaran pada hujung April hingga awal Julai 2014 dan mengambil masa selama 103 hari turut membuat penggambaran di luar negara iaitu di sekitar Istanbul, Turki.
Masjid Kampung Durian Mentangau

Pentadbiran

Masjid Kampung Durian Mentangau memiliki nombor pendaftaran masjid No Daftar: MY-11-DGN-00281.
Sekolah Menengah Kebangsaan Sultan Salahuddin Abdul Aziz Shah

Sejarah

Sekolah Menengah Kebangsaan Sultan Salahuddin Abdul Aziz Shah merupakan sekolah menegah yang pertama dan tertua di Shah Alam. Mula dibina pada tahun 1978 di atas sebidang tanah seluas 9.6 ekar dan diasaskan oleh guru besar yang pertama iaitu Encik Kasim Bin Sohoot. Menggunakan nama Sekolah Menengah Shah Alam sewaktu menumpang di Sekolah Rendah Seksyen 16, Shah Alam selama dua bulan.
Sekolah ini mula beroperasi di Seksyen 2, Shah Alam (lokasi sekarang) pada 1 Mac 1979 apabila bangunan sekolah siap dibina. Lencana dan bendera sekolah telah direka pada tahun 1983. Lagu sekolah pula dicipta oleh bekas pengetua sekolah yang ketiga iaitu Encik Salihuddin Bin Mohd Said. Seterusnya, pada 15 Ogos 1987 nama sekolah telah ditukar kepada Sekolah Menegah Sultan Salahuddin Abdul Aziz Shah atas cadangan ahli jawatankuasa PIBG sekolah bersempena perkenan ke Bawah Duli Yang Maha Mulia Sultan Selangor Darul Ehsan iaitu Almarhum Sultan Salahuddin Abdul Aziz Shah. Sekolah ini telah dirasmikan oleh ke Bawah Duli Yang Maha Mulia Sultan Selangor, sempena acara sambutan Hari Keputeraan baginda dan sebagai tanda genap 10 tahun usia sekolah ini pada tahun 1989.
Stesen LRT CGC-Glenmarie

Lokasi

Bagunan stesen LRT terletak di atas Jalan Lapangan Terbang Subang, Kelana Jaya, Selangor. Stesen ini juga terletak kira-kira 1km daripada Persimpangan Subang  Lebuhraya NKVE. Terletak berhampiran stesen ini adalah Wisma Amfirst, Plaza Glomac, Kelana Business Center, Accentra Glenmarie, bagunan CGC Malaysia, Lincoln University College dan Stadium MBPJ.

Perkhidmatan bas

Bas RapidKL laluan T774 berkhidmat di stesen ini.
Daerah Bandar Siburan

Pentadbiran

Daerah Bandar Siburan merupakan salah sebuah daerah yang terdapat dalam negeri Sarawak, dan juga merupakan satu dari daerah yang terletak dalam pentadbiran Bahagian Kuching.
Nasi paprik

Nasi pad prik adalah sebuah hidangan nasi goreng Malaysia diperisakan dengna pes cili sauteed. Pad prik adalah frasa Thai. Walaupun Nasi Pad Prik hari ini dianggapkan sebahagian dari masakan Melayu, ia sebenarnya mempunyai asal-usul Thai.
The Last Valley (filem)

Pelakon

Filem ini turut disertai oleh beberapa orang pelakon terkenal, antaranya adalah Michael Caine, Omar Sharif, Florinda Bolkan

Ringkasan

Penduduk di perkampungan kecil Jerman di lembah terakhir yang kekal tidak disentuh oleh perang Tiga Puluh Tahun yang dahsyat ...
Sekolah Kebangsaan Long Boh

Sejarah

Sekolah Kebangsaan Long Boh telah dibangunkan atas daya usaha seorang ketua kampung iaitu En. Hashim b. Abdullah yang menjadi pengerak utama ke arah penubuhan sekolah ini. Ketua Kampung tersebut turut menawarkan tanahnya untuk didirikan bangunan sekolah bagi kemudahan anak-anak buahnya.
Sekolah Kebangsaan Long Boh telah dibina di atas sebidang tanah seluas 3.98 ekar. Pada peringkat permulaan terdapat 4 bilik darjah dan mula dibuka pada 10 hb Ogos 1969 dibawah pentadbiran GuruBesar Sek. Keb. Utan Aji. Pada 3 Januari 1982, Jabatan Pendidikan Negeri Perlis, telah mengisytiharkan Sek.Keb. Long Boh sebagai sekolah yang menjalankan pentadbirannya sendiri dan Guru Besar yang pertama ialah En. Azmi Said dengan dibantu 2 guru penolong dan seorang guru agama.
Di awal sesi persekolahan 1994, sekolah ini sekali lagi telah memecahkan tradisinya dari Sekolah Bercantum dan di bawah Enrolmen telah dinaikkan taraf Sekolah Gred B berikutan pertambahan bilangan pelajar sekolah ini. Guru yang mula bertugas di sekolah ini ialah En.Abdullah Ismail dan bilangan murid pada masa itu seramai 49 orang yang ditempatkan dalam bilik darjah bercantum. Sekolah ini telah dirasmikan oleh Yang Teramat Mulia Raja Muda Perlis Tuanku Syed Sirajuddin Ibni Tuanku Syed Putra Jamalulail pada 10 Mei 1970
Gunung Agung, Arga Makmur

Poskod

Poskod yang digunakan di Gunung Agung adalah 38611. Terdapat 27 buah desa di dalam daerah kecamatan Arga Makmur.
Cukangkawung

Poskod

Poskod yang digunakan di Cukangkawung adalah 46473. Terdapat buah desa di dalam daerah kecamatan Sodonghilir.
Kampung Sijangkang, Telok Panglima Garang

Asal-usul nama kampung

Nama Sijangkang berasal dari sejenis pokok yang menyamai pokok getah. Ia adalah sejenis pokok hutan yang menyebarkan biji-biji dengan cara ltupan sendiri. Nama pokok itu adalah pokok Jangkang. Pokok ini terdapat di sebahagian tempat di Indonesia.
Masih berkaitan dengan pendapat pertama juga. Pokok Jangkang itu mati di sebuah anak sungai yang kemudiannya diberi nama sungai Jangkang iaitu anak Sungai Langat. Dalam bahasa Cina, mati disebut ‘si’. Maka timbul nama ‘Si Jangkang’ yang akhirnya bertukar menjadi ‘SIJANGKANG’.

Pembukaan kampung

Adalah dianggarkan kampung ini mula dibuka dalam lingkungan tahun 1907. ia diteroka dari arah Sungai Jangkang. Sebahagian dari penduduk kampung ini adalah berasal dari Indonesia iaitu Pulau Jawa, manakala yang lainnya berasal dari kampung-kampung lain yang lebih lama dibuka seperti Kampung Benting Tengah dan Kampung Pendamar. Mereka mendarat dari Sungai Jangkang dari pengkalan-pengkalan kecil yang terdapat di tepi sungai. Ini bermakna kampung Benting Tengah dan Kampung Pendamar adalah lebih tua dari Kampung Sijangkang.
Tanah perkuburan yang pertama terletak hampir dengan sungai dan ketika ini dipercayai sudah terhakis oleh air sungai tersebut. Wakaf perkuburan yang ada sekarang asalnya adalah tapak masjid lama dan Sekolah Melayu lama (dibuka pada tahun 1911).Pada masa dulu tanah dari tepi sungai hingga ke perkuburan sekarang adalah di bawah Geran Bebas (Geran Putih) iaitu boleh dibeli oleh orang asing. Peneroka Kampung Sijangkang yang awal menjualnya kepada orang Cina untuk menambah pembiayaan menunaikan fardhu haji. Sebab itulah hingga sekarang, orang Cina masih mempunyai kebun di situ. Bagaimanapun dalam lingkungan tahun 1925, ada beberapa sekatan dan pindaan kanun tanah dari Geran Putih ke Geran Merah.

Perkembangan dan kemajuan

Pada tahun 1930-an, kemudahan asas iaitu jalan raya mula dibina menghubungkan satu tempat ke satu tempat. Pekan (kedai-kedai termasuk pasar) Kampung Sijangkang yang awal adalah terletak di Batu 8 (jaraknya 8 batu dari Klang = 12.8 km). Kemudian selepas zaman darurat, selepas orang-orang Cina dipindahkan ke kampung-kampung baru, Pekan Kampung Sijangkang dipindahkan ke Batu 1. Tanaman hasil utama di Kampung Sijangkang ketika itu ialah getah dan kopi.

Poskod

Poskod yang digunakan di Kampung Sijangkang, Telok Panglima Garang, Selangor ialah 42500.
Filem Ma Me Mi Mo Mu

Pengarah

Filem Ma Me Mi Mo Mu dihasilkan pada 2010.
Pissotte

Pissotte ialah sebuah komun di jabatan Vendée di wilayah Pays de la Loire barat Perancis.
Burweg

Burweg merupakan sebuah munisipaliti terletak di daerah Stade, Niedersachsen, Jerman.
Cenizate

Cenizate merupakan sebuah kawasan perbandaran di Sepanyol di Albacete, di komuniti autonomi Castile-La Mancha.
Wieratal

Wieratal merupakan sebuah kawasan perbandaran terletak di daerah Altenburger Land, Thüringen, Jerman.
MonoloQue

Gaya muzik

Dalam satu temuramah bersama Harian Metro, Loque menyifatkan kebanyakan karya MonoloQue cukup mantap melodi dan puitis liriknya, selagi ada ilham pasti aktiviti penciptaan lagu diteruskan.
Évora

Évora merupakan sebuah bandar yang terletak di Portugal bahagian tengah. Penduduknya berjumlah 56,000 orang pada tahun (2005). Évora merupakan UNESCO.
Aron, India

Demografik 2001

Menurut bancian India pada tahun 2001, Aron memiliki bilangan penduduk seramai 21,230. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Aron memiliki kadar pendidikan (kebolehan membaca) 51%, di bawah kadar purata kebangsaan 59.5%; dengan 62% lelaki dan 38% wanita mampu membaca. 18% dari populasi berusia di bawah 6 tahun. (2001)
Montmachoux

Montmachoux ialah sebuah komun yang terletak di komun Seine-et-Marne di utara-tengah Perancis.
Penyelidikan tulen

Penyelidikan tulen adalah salah satu jenis kajian sosial yang mempunyai orientasi pada bidang akademik. Jenis penyelidikan ini bukan bertujuan untuk memberikan penyelesaian terhadap sesuatu masalah atau fenomena sosial tertentu. Ciri utama dari penyelidikan ini adalah banyak digunakan dalam bidang akademik, memiliki tingkat abstrak yang tinggi, manfaatnya tidak dapat dirasai secara langsung, serta mengembangkan idea, teori, atau gagasan.

Kelebihan dan kekurangan

Kelebihan daripada penyelidikan tulen adalah dapat emnjadikan asas dalam pembuatan kebijakan dan dapat digunakan sebagai dasar pemikiran dalam penyelesaian masalah. Sedangkan, kelemahannya adalah waktu dan dana yang diperlukan untuk menjalankan penyelidikan ini relatif lama, serta dinilai cenderung kurang efektif kerana manfaatnya baru dapat dirasakan dalam jangka panjang.
Ahlam

Ahlam merupakan seorang penyanyi popular di Bahrain. Beliau telah mendapat kewarganegaraan Emiriah Arab Bersatu pada 1996.
Beliau berjaya menghasilkan 9 buah album dan amat popular di dunia Arab khususnya di rantau Teluk.

Kehidupan Awal

Ahlam Ali Shamsi dilahirkan pada 15 haribulan Februari 1969 di negara Bahrain.
Beliau mula menyanyi pada peringkat awal umurnya iaitu ketika di zaman kanak-kanak lagi. Beliau selalu membuat persembahan di majlis-majlis perkahwinan dan keraian di sekitar negara Teluk. Ketika inilah bakatnya telah diperhatikan oleh seorang komposer Kuwait bernama Anwar Abdullah

Karier Sebagai Penyanyi

Kemudian beliau telah menandatangani sebuah kontrak dengan Funoon Al Emarat, sebuah syarikat rakaman di rantau Teluk. Anwar Abdullah telah membantu beliau dalam menerbitkan albumnya yang pertama berjudul Ahlam (Mimpi-mimpi).
Beliau sekarang di bawah naungan syarikat rakaman Rotana.
Beliau telah dinobatkan oleh Muhammad Abdo, seorang penyanyi popular Arab Saudi sebagai seorang yang mempunyai suara Khaliji (rantau Teluk) yang 100% tulin.
Ahlam merupakan antara artis yang terkaya di dunia Arab dan merupakan antara artis yang mendapat bayaran tinggi daripada Rotana.

Kehidupan Peribadi

Ahlam telah berkahwin dengan seorang juara lumba kereta rally yang berasal dari Qatar, Mubarak Al Hajiri dan mereka mempunyai seorang anak lelaki bernama Fahid.
Perenggan kutub

Dalam meteorologi, perenggan kutub adalah sempadan antara sel kutub dan sel Ferrel sekitar 60° latitud di setiap hemisfera. Di sempadan ini, kecerunan tajam dalam suhu berlaku di antara dua jisim udara ini, masing-masing pada suhu yang sangat berbeza.
Perenggan kutub timbul akibat udara dingin kutub yang memenuhi udara hangat tropika. Ia adalah sebuah perenggan pegun kerana jisim udara tidak bergerak antara satu sama lain. Di luar pantai timur Amerika Utara, terutama pada musim sejuk, terdapat kecerunan suhu yang tajam di antara tanah yang dilindungi salji dan arus pantai yang panas.
Teori perenggan kutub mengatakan bahawa siklon pertengahan latitud terbentuk di sempadan antara udara panas dan sejuk. Pada musim sejuk, perenggan kutub beralih ke arah Khatulistiwa, manakala sistem tekanan tinggi menguasai lebih banyak pada musim panas.
Black 14

2001

Beberapa hari sebelum perayaan Black diraikan (bermula 9 April 2001 sekitar jam 5 petang), pihak Polis telah menangkap 10 orang aktivis Reformasi dan maangsa-mangsa ini ditahan di bawah ISA , tahanan tanpa bicara.
Nama-nama aktivis tersebut adalah Tian Chua, Mohammad Ezam Mohd Nor, Hj. Saari Sungib, N. Gobalakrishnan, Hishamuddin Rais, Raja Petra Kamaruddin, Abdul Ghani Harun, Dr. Badrul Amin Baharom, Lokman Adam dan Badaruddin Ismail.
Mereka ini dituduh di bawah seksyen 71(3); kononnya sedang merancang untuk menggulingkan kerajaan secara kekerasan dan keganasan. Sebenarnya tahanan tersebut dibuat demi menimbulkan culture of fear di kalangan masyarakat agar mendorong mereka tidak keluar dan berkumpul di hadapan bangunan SUHAKAM pada keraian Black 14 tahun 2001 tersebut.

2002

Tahun 2002 turut menyaksikan perayaan BLACK 14 pada hari tradisinya. Tema perayaan tahun tersebut adalah ‘Bersama Membebaskan 10 Tahanan ISA’. Perayaan bersejarah tersebut telah dibuat di Taman Melewar, Gombak, Selangor.
Aksi perayaan tahun tersebut lebih berani dan agresif apabila terdapat belasan aktivis rakyat mengambil keputusan mogok lapar. Aksi tersebut telah mendapat liputan media dan badan-badan hak asasi di peringkat nasional dan antarabangsa.

2003

Tahun 2003, berlaku konflik berpandangan di kalangan aktivis-aktivis Black 14. Kelompok pertama masih mahu pada perayaan secara tradisi – anti-establishment, pilihan jalanraya, lantang menentang rejim UMNO dan BN dan sebagainya. Sambutan kali ini diadakan di Pasaraya Sogo, Kuala Lumpur.
Kelompok kedua, mahu perayaan tahun tersebut lebih toleransi dan sederhana. Mereka hanya menjalankan perayaan BLACK 14 secara dalaman (internal) dan mengambil sikap tidak lantang menentang rejim UMNO/BN pada ketika itu.
Pertimbangan kelompok kedua pada ketika itu, dengan pendekatan toleransi-sederhana tersebut, mungkin boleh memujuk hati rejim UMNO/BN untuk membebaskan DSAI dari ISA dalam masa terdekat.

2004

Tahun 2004, Black 14 dilancarkan pada hari tradisinya selepas Malaysia menyaksikan Pilihan Raya Umum Malaysia 2004 (PRU11). Tema sambutannya pada tahun tersebut ialah 'Demokrasi Yang Telah Mati'.
Lokasi perayaan Black 14 tahun tersebut di depan SUHAKAM. Namun, 2 tokoh politik nasional iaitu Mustapha Ali (MT PAS) dan Rahman Othman (Timb. Presiden PKR pada ketika itu) telah membuat kenyataan media membatalkan perayaan tradisi tersebut

2008

Sambutan Black 14 yang diadakan pada 2008 adalah tarikh yang istimewa bagi Anwar Ibrahim bukan kerana mengingati peristiwa tersebut, tetapi merupakan tarikh yang membenarkan beliau aktif di dalam politik kembali di Malaysia.
Selepas 14 April 2008, DSAI sudah boleh bertanding di mana-mana kerusi Parlimen atau DUN. DSAI juga boleh memegang jawatan Presiden PKR atau Pengerusi Pakatan Rakyat secara konvensional selepas tarikh tersebut.
Tema pada kali ini adalah 'Dari BLACK 14 Ke Arah Kemenangan Rakyat!’. Lokasi perhimpunan adalah di Kelab Sultan Sulaiman, Kampung Baru, Kuala Lumpur.
Kampong Pengkalan Dong, Ukong

Pentadbiran

Dari segi pentadbiran, Kampong Pengkalan Dong terletak dalam Mukim Ukong. Mukim Ukong merupakan salah satu dari 38 mukim yang terdapat di Brunei. Mukim Ukong pula dari segi pentadbiran terletak dalam Daerah Tutong, Brunei.
Cisantana

Poskod

Poskod yang digunakan di Cisantana adalah 45552. Terdapat 17 buah desa di dalam daerah kecamatan Cigugur.
Surau Al-Hidayah, Seksyen 5

Latar belakang

Surau Al-Hidayah terletak di kedudukan Latitud 2 darjah, 59 minit, 50 saat Utara dan Longitud 101 darjah, 47 minit, 23 saat Timur. Arah kiblatnya adalah pada 292 darjah, 35minit, 18 saat.
Masjid Tanjung Besar Al-Wosto

Sejarah

Masjid Tanjung Besar Al- Wosto digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Tanjung Besar Al-Wosto adalah Rosli Bin Sani. Masjid Tanjung Besar Al- Wosto memiliki No Daftar: MY-06-TLH-00456.
Villeneuve-sur-Vère

Villeneuve-sur-Vère ialah sebuah komun yang terletak di komun Tarn di selatan Perancis.
Aurangzeb

Muhiuddin Muhammad Aurangzeb Bahadur Alamgir I, biasa dikenali sebagai Aurangzeb (Bahasa Parsi: اورنگ‌زیب) (gelaran: Al-Sultan al-Azam wal Khaqan al-Mukarram Abul Muzaffar Muhi ud-din Muhammad Aurangzeb Bahadur Alamgir I, Badshah Ghazi) ( – ), juga dikenali dengan nama gelaran Alamgir I (Penakluk Dunia) (Bahasa Parsi: عالمگیر), adalah putera kepada Shah Jehan dan merupakan sultan ke 6 Empayar Mughal yang memerintah dari tahun 1658 sehingga kematiannya pada tahun 1707. Pemerintahan Aurangzeb di dalam monarki Mughal telah ditandai dengan banyak perang untuk penaklukan Islam.
Aurangzeb telah memerintah banyak wilayah India selama hampir setengah abad. Baginda merupakan sultan Mughal kedua yang memerintah paling lama selepas moyangnya Akbar Yang Agung. Di dalam tempoh ini beliau berusaha keras untuk menakluk kawasan yang lebih besar yang terletak di India Selatan, dan meletakkannya di bawah pemerintahan kerajaan Moghul. Selepas kematiannya, Empayar Mughal telah mengalami kemerosotan.
Raja Ireland

Sebuah tatanegara beraja, apabila terdapat Raja Ireland,   wujud di Ireland dalam tiga tempoh  sejarahnya.  Politi beraja ini berakhir pada tahun 1801.  Tempoh pertama wujud pada zaman kuno (sebelum 900 SM) sehingga serangan Norman apabila gelaran ini terbiar.  Berikutan tempoh ini, negara beraja ini menjadi tanah feudal  Holy See di bawah Ketuanan Raja England.  Gelaran yang lebih rendah ini kekal sehingga Parlimen Ireland menganugerahkan mahkota Ireland kepada Raja Henry VIII dari England sewaktu Reformasi Inggeris.  Raja England memakai mahkota-mahkota England, Ireland, dan kemudiannya Scotland secara penyatuan peribadi.
Gelaran Raja Ireland (Bahasa Ireland: Rí na hÉireann) dan Ratu (yang memerintah, regnant) Ireland digunakan dlam tempoh-tempoh ini sehingga tahun 1801 apabila Negara beraja Ireland dicantumkan ke dalam negara United Kingdom of Great Britain and Ireland.  Semanjak April 1949, bahagian Ireland yang masih mengekalkan sistem beraja ialah Ireland Utara (sebgai sebahagian daripada United Kingdom of Great Britain and Northern Ireland).
Hingga Hujung Nyawa

Sinopsis

Nora, gadis yang berasal dari keluarga miskin diterima belajar di sebuah kolej. Di sana dia bertemu dengan Kamil, seorang pemuda anak orang kaya. Kerana malu dirinya miskin, Nora berlagak seperti anak orang kaya, untuk menunjuk-nunjuk dia juga ada banyak wang tetapi kerap diminta daripada ibunya. Nora terpengaruh dengan kemewahan dan enggan mengaku asal-usulnya sebagai anak orang miskin gara-gara takut kehilangan Kamil yang kaya raya. Nora dan Kamil ahirnya berkahwin dan mendapat seorang anak bernama Aniq. Pada suatu hari, Kamil mendapat tahu rahsia mengenai keluarga Nora yang sebenarnya miskin. Kamil menghalau dan memisahkannya Nora dari anak mereka Aniq, kerana terkilan dengan sikap Nora yang tidak mengaku ibu-bapanya hanya kerana mereka miskin. Akibatnya Nora mengalami tekanan mental. Walaupun begitu, Nora tabah mengharungi hidup. 50 tahun kemudian, Nora masih hidup dalam penyesalan. Anak Nora dan Kamil kini bergelar Dr. Aniq. Bagaimanakah Nora menjelaskan semua perbuatannya yang lalu apabila dia bertemu anaknya Aniq yang telah terpisah sejak sekian lama, dan dapatkah Aniq menerima kenyataan itu.
Sathit Bensoh

Kerjaya pengurusan

Sathit telah bekerja dengan Bangkok Glass, Hatyai, Pattani, Trang dan Satun United di Thailand. Pada Disember 2016, Sathit menandatangani kontrak dengan pasukan Malaysia Kelantan sebagai penolong jurulatih.

Kelantan

Sathit mulai bekerja di Kelantan sebagai penolong jurulatih untuk Zahasmi Ismail pada Disember 2016. Pada 12 Oktober 2017, Sathit telah dilantik sebagai jurulatih sementara untuk Kelantan. Perlawanan pertamanya sebagai adalah kemenangan 1-3 ke atas Melaka United pada 28 Oktober 2017.
Pada 7 Disember 2017, Sathit telah dilantik sebagai ketua jurulatih Kelantan.
Pada 15 Januari 2018, kontraknya telah ditamatkan selepas tiga perlawanan pertama liga.
Vizianagaram

Demografik 2001

Menurut bancian India pada tahun 2001, Vizianagaram memiliki bilangan penduduk seramai 174,324. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Vizianagaram memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Sekolah Seni Sinematik USC

Sejarah

Fakulti pengetua sekolah termasuk Douglas Fairbanks, Mary Pickford, D. W. Griffith, Charlie Chaplin, William C. DeMille, Ernst Lubitsch, Irving Thalberg, dan Darryl Zanuck. Profesor yang terkenal termasuk Drew Casper, Profesor Filem Amerika dan Alfred Hitchcock; Tomlinson Holman, pencipta THX; pengkritik filem dan sejarawan Leonard Maltin; dan David Bondelevitch, Presiden Motion Picture Sound Editors.
Castrillo Matajudíos

Castrillo Matajudíos merupakan sebuah kawasan perbandaran di Sepanyol di Burgos, di komuniti autonomi Castile dan León.
Solehin Mamat

Melaka United

Pada 3 November 2016, selepas persembahan yang baik dengan Melaka United, dia telah ditawarkan kontrak baru untuk untuk semusim lagi. Namun, dia tetap meninggalkan Melaka United dan menyertai Kuala Lumpur pada akhir musim.

Kuala Lumpur

Pada 29 November 2016, Solehin menandatangani kontrak 1 tahun dengan Kuala Lumpur selepas memenangi kejuaraan Liga Premier Malaysia dengan Melaka United.
Horneburg

Horneburg merupakan sebuah munisipaliti terletak di daerah Stade, Niedersachsen, Jerman.
Villanueva del Rebollar

Villanueva del Rebollar merupakan sebuah kawasan perbandaran di Sepanyol di Palencia, di komuniti autonomi Castile dan León.
Kampung Jalan Pantai Lama / Pasir Gedabu

Sumber pendapatan

Sumber pendapatan utama penduduk di sini ialah mengerjakan sawah padi, Sawah padi merupakan punca pendapatan dan hasil penduduk disini. Selain itu, ada juga beberapa orang penduduk kampung bekerja sebagai nelayan, menternak ikan dan kerja sendiri, tetapi jumlahnya adalah sedikit. Sawah padi disini mengalami proses penanaman padi sebanyak 2 kali setahun.